open-index/open-wikipedia-markdown huggingface dataset:
חוף באנזארה

**חוף באנזארה** (באנגלית: **Banzare Coast**) הוא אזור בארץ וילקס שבאנטארקטיקה.

חוף באנזארה מוגדר כאזור החוף של אנטארקטיקה, הממוקם בין כף סאות'רד לבין כף מורס.

## היסטוריה
### גילוי החוף

אזור החוף התגלה מהאוויר ב-15 בינואר וב-16 בינואר 1931 על ידי משלחת החקר הבריטית, אוסטרלית וניו זילנדית לאנטארקטיקה (באנגלית: **British Australian (and) New Zealand Antarctic Research Expedition** ; בראשי תיבות: **BANZARE**) אשר חקרה את האזור בפיקודו של דאגלס מוסון.

### מקור השם

שמו של האזור ניתן לו על ידי דאגלאס מוסון.

מוסון קרא לחוף על שם המשלחת עליה פיקד - החוף נקרא על שם ראשי התיבות של שם המשלחת: **BANZARE -** נהגה "באנזארה".

## לקריאה נוספת

• Frezzotti, M., & Polizzi, M. (2002), **[https://www.cambridge.org/core/journals/annals-of-glaciology/article/50-years-of-icefront-changes-between-the-adelie-and-banzare-coasts-east-antarctica/67144E9C691B0C8BBEE1FA6761AD32D1 50 years of ice-front changes between the Adélie and Banzare Coasts, East Antarctica]**, Annals of Glaciology, 34, 235-240. https://doi:10.3189/172756402781817897

• G.D. Williams, A.J.S. Meijers, A. Poole, P. Mathiot, T. Tamura, A. Klocker, **[https://www.sciencedirect.com/science/article/abs/pii/S0967064510003218 Late winter oceanography off the Sabrina and BANZARE coast (117–128°E), East Antarctica]**, Deep Sea Research Part II: Topical Studies in Oceanography, Volume 58, Issues 9–10, 2011, Pages 1194-1210, ISSN 0967-0645, https://doi.org/10.1016/j.dsr2.2010.10.035.

• Ian Kelly, Anya Reading, Tobias Stål, Stephen Walters, Ross Turner, **[https://az659834.vo.msecnd.net/eventsairseasiaprod/production-leishman-public/ad50faed9de249f3a19096e7037fd34e Subglacial character of the Aurora Basin, East Antarctica, from novel seismic waveform modelling]**, University of Tasmania, Hobart, Tasmania, Australia

• Charles W Swithinbank, **[https://apps.dtic.mil/sti/pdfs/ADA293529.pdf GLOBAL CHANGE STUDY OF THE CRYOSPHERE OF ANTARCTICA]**, EUROPEAN RESEARCH OFFICE OF THE U.S.ARMY

## קישורים חיצוניים
* חוף באנזארה באתר הסקר הגאולוגי של ארצות הברית
* חוף באנזארה באתר הגאזט האנטארקטי של ממשלת אוסטרליה
* חוף באנזארה באתר הגאזט האנטארקטי המשווה SCAR של ממשלת אוסטרליה
* תמונת לוויין של החוף באתר נאס"א

## הערות שוליים

באנזארה
באנזארה
ניוטה טייטלבוים

**ניוטה טייטלבוים** (בפולנית: **Niuta Tajtelbaum**; 1917 – 1943), שכונתה **ונדה הקטנה עם הצמות**, הייתה לוחמת התנגדות יהודיה בוורשה שבפולין במהלך מלחמת העולם השנייה.

## ביוגרפיה
טייטלבוים הייתה קומוניסטית ממוצא יהודי. היא הצטרפה למחתרת הקומוניסטית הפולנית בוורשה והשתתפה בפעולות מחתרת רבות ביניהן שוד בנק. חברי המחתרת ובהם טייטלבוים הטמינו פצצות בתיאטרון "קאמארליכט שפיל". הנאצים קבעו פרס של מאה וחמישים אלף זלוטי למי שיסגירה.

בזמן מרד גטו ורשה לחמה בשורות תנועת ההתנגדות הפולנית-קומוניסטית.

בשנת 1943 היא ירתה ביום אחד בחמישה חיילים נאצים. במהלך המלחמה היא שימשה כשליחה בארגון היהודי הלוחם ובארגון המחתרת הפולני קומוניסטי גרוורדיה לודובה (GL), וכן עסקה בהברחת נשק ואנשים.

טייטלבויים נודעה בשל אומץ לבה יוצא הדופן, יכולותיה המבצעיות, וכישוריה לפעול לבד בשטח תוך כדי הסתוות כאישה פולנייה "תמימה".

במהלך פעילותה ביצעה עשרות פעולות חבלה והתנקשות, ביניהן חיסול של שלושה סוכני גסטאפו ומשתף פעולה, וכן פיגוע בתיאטרון גרמני בוורשה. היא נהגה להחביא אקדח קטן בסל קניות ולירות מטווח אפס במטרות גרמניות. הגסטאפו ניהל אחריה מצוד ממושך בשל האיום שראתה בה המערכת הנאצית.

דמותה הציבורית זכתה להבלטה בעיתונות הישראלית של שנות החמישים, שם הוצגה כ"בלונדינית יפה להפליא עם צמות ארוכות" – תיאור ששיקף את המתח בין נשיותה לבין פעילותה כלוחמת מזוינת. היא גולמה בתודעה הציבורית כסמל של גבורה נשית יוצאת דופן בתקופת השואה, ונכללה בקטגוריה של "האוחזת בנשק" במחקרים על ייצוגי נשים בשואה. תרומתה נתפשה לא רק כמעשה גבורה אישי אלא גם כהתגלמות של אידיאלים ציוניים של התנגדות, עמידה ופעולה אקטיבית נגד רדיפות. דמותה נחקקה בזיכרון הקולקטיבי כמי ששילבה תעוזה לוחמתית עם מעבר על גבולות מגדריים באחת התקופות האפלות בהיסטוריה היהודית.
ביולי 1943 נתפסה טייטלבויים. לאחר שעונתה, הוצאה להורג על ידי הנאצים.

## הנצחה
לאחר מלחמת העולם השנייה הוענקו לטייטלבויים אות גבורה, צלב גרונדלוואלד של צבא פולין.

## לקריאה נוספת
* בתיה דביר, **השמיעיני קולך ונסו הצללים**, ירושלים יד ושם, 2018, עמ' 235.

## קישורים חיצוניים

* שרון גבע, **[https://humanities.tau.ac.il/sites/humanities.tau.ac.il/files/media_server/all-units/בית%20ספר%20למדעי%20היהדות/עבודות%20דוקטורט/שרון%20גבע-%20דוקטורט.pdf ייצוגים של נשים בשואה בשיח הציבורי הישראלי בשנות החמישים ובימי משפט איכמן]**, 2007. עמ' 38
## הערות שוליים

קטגוריה:לוחמי מחתרת יהודים בשואה
קטגוריה:אסירים בגטו ורשה
קטגוריה:לוחמי מרד גטו ורשה
קטגוריה:מתנגדות לנאצים שהוצאו להורג
קטגוריה:מעוטרי צלב גרונוולד
קטגוריה:פולניות שנולדו ב-1917
קטגוריה:פולנים שנולדו ב-1917
קטגוריה:פולנים שנפטרו ב-1943
קטגוריה:פולניות שנפטרו ב-1943
חוף קלארי

**חוף קלארי** (באנגלית: **Clarie Coast**) הוא אזור בארץ וילקס שבאנטארקטיקה.

חלק זה של ארץ וילקס מכונה גם **חוף וילקס** (באנגלית: **Wilkes Coast**).

חוף קלארי מוגדר כאזור החוף של אנטארקטיקה, הממוקם בין כף מורס לבין נקודת פורקווה פה.

## היסטוריה
### גילוי החוף

הראשון שראה חוף זה היה רב החובל ז'ול דומון ד'אורוויל, בינואר 1840. ד'אורוויל היה הראשון שהבין, שצוקי הקרח שבהם צפה, היו חלק מהיבשת, ולא חלק ממדף קרח.

החוף מופה לראשונה על ידי המשלחת האנטארקטית האוסטרלי, אשר חקרה את אנטארקטיקה בין השנים 1911–1914, בפיקודו של רב חובל ג'יי. קיי. דייוויס (J.K. Davis).

### מקור השם

השם "חוף קלארי" ניתן לו על ידי ד'אורוויל.

ד'אורוויל קרא לחוף "חוף קלארי" (בצרפתית: **Côte de Clarie**), על שם אשתו של שארל ז'אקינו (Charles Jacquinot), שהיה רב החובל של הקורבטה זאלה (*Zélée*), הספינה השנייה אשר שימשה את משלחתו של ד'אורוויל.

השם "חוף וילקס" ניתן לאזור על ידי סר דאגלס מוסון.

מוסון קרא לחוף על שמו של צ'ארלס וילקס.

## לקריאה נוספת

• Frezzotti, M., & Polizzi, M. (2002), **[https://www.cambridge.org/core/journals/annals-of-glaciology/article/50-years-of-icefront-changes-between-the-adelie-and-banzare-coasts-east-antarctica/67144E9C691B0C8BBEE1FA6761AD32D1 50 years of ice-front changes between the Adélie and Banzare Coasts, East Antarctica]**, Annals of Glaciology, 34, 235-240. https://doi:10.3189/172756402781817897

• Edited by: Thomas E. Chase and B.A. Seekins, **[https://pubs.usgs.gov/of/2002/0419n/report.pdf Marine topography of offshore Antarctica; Clarie Coast to Ross Ice Shelf (long 130 degrees E to 170 degrees W); explanatory text]**, https://doi.org/10.3133/ofr02419N

• Jacques Talandier, Olivier Hyvernaud, Dominique Reymond, Emile A. Okal, **[https://watermark.silverchair.com/165-3-817.pdf?token=AQECAHi208BE49Ooan9kkhW_Ercy7Dm3ZL_9Cf3qfKAc485ysgAAAqgwggKkBgkqhkiG9w0BBwagggKVMIICkQIBADCCAooGCSqGSIb3DQEHATAeBglghkgBZQMEAS4wEQQMtUS9-fZwcukItgzWAgEQgIICWzmm6Det3VwJod9ixtBVc6tIsWHws_k4ipl80fx4RLoIVDAgILnKwVvsJY8d9xbg7Zct2rV8KvWG73gLiaTH5gZb7_hHhEAlQ115266y_sIYoX8Q_nmyYiugo1jqrZQ486uBi69Vg7dhFCq5fkdfvjeRZA5vn1gbZwx9RdXj9hNUE32z3JNZJR7HixcrYg83_8qROBkWf_BNpMfMaRwnmTckWbIVUQSyCBSXf4sKvOFRLbNjyj4z61DA2YrvenpWKFHPrqJLgA6SvzIqnXX15OgcFC7LGWtv_MEPLRMQqAr2KGxx2TU9mcTtyqr74W-flOdTb2X9EAnnfMAMfVHu3y7dgCq4LlQHaDdyYQ4BlGHLo-maF3qGaOJ08EdcYi7Va1vjIzqwjhweGoRIT7Y6_HzCrI10FrDgj-Z7bObromEukDBsLVk__7IU3r-qGpISUwkfEE9jxqH2wF92dDf4TgT4pPmNp8Oe1pJcuVF8zq4dZy-tBoknfNrXiCW7HUd2uCL_UQSFZiwl12h8tXGZ83pPNGyxpve3ceQ1jhcwussb29QlpW1b7ItJg_dzKnpITaDUdG_YopdKfddD1EdGBefcBOEHSABTVLXhH0kdPsdnUJiHn9gIo7jz2hkxyYofi-12m0_oS0dsb80pFF2pNaWM1FHd9ZhLAKlKSEJRHFAd2k6-FuUNOlSA5MHoszNJQS0-lk10UeCU5gkLC-4VxN2LD1RSmYYhjJuhsAzhsMCzm0TNwgTbtiySRpl3fUWI33YPrUF0VlNUiRUKGKwnZvdDI79uTY3OdQJLkg Hydroacoustic signals generated by parked and drifting icebergs in the Southern Indian and Pacific Oceans]**, Geophysical Journal International, Volume 165, Issue 3, June 2006, Pages 817–834, https://doi.org/10.1111/j.1365-246X.2006.02911.x

## קישורים חיצוניים
* חוף קלארי באתר הסקר הגאולוגי של ארצות הברית
* חוף קלארי באתר הגאזט האנטארקטי המשווה SCAR של ממשלת אוסטרליה
* חוף קלארי באתר marineregions
* תמונת לוויין של החוף באתר נאס"א

## הערות שוליים

קלארי
קלארי
בלה פורץ'

**בלה פורץ**' (באנגלית: **Bella Poarch**; נולדה ב-9 בפברואר 1997) היא אושיית רשת פיליפינית-אמריקאית. נכון למרץ 2024, היא בעלת הסרטון עם המספר הרב ביותר של לייקים בפלטפורמת שיתוף הווידאו טיקטוק, בו היא מבצעת ליפ סינק לשיר "Soph Aspin Send" של הראפרית הבריטית מילי בי. במאי 2021, הוציאה את סינגל הבכורה שלה, "Build a Bitch", תחת חברת התקליטים וורנר רקורדס.

נכון לאוגוסט 2022, לפורץ' כ-91 מיליון עוקבים בטיקטוק, ובכך היא האדם השלישי הנעקב ביותר בפלטפורמה, אחרי קאבי לאמה וצ'ארלי ד'אמליו.

## ביוגרפיה
פורץ' נולדה ב. משפחתה עברה לטקסס שבארצות הברית כשהייתה בת 13.

בשנים 2015-2019, שירתה פורץ' בצי ארצות הברית והוצבה ביפן ובהוואי במשך מספר שנים.

## קריירה מוזיקלית
באפריל 2020 היא החלה לפרסם תוכן בטיקטוק, שם התפרסמה בעקבות סרטוני הליפ סינק שלה, ובפרט הסרטון בו היא מבצעת ליפ סינק ל-"M to the B" של מילי בי. הסרטון היה לוויראלי והפך לסרטון בעל מספר הלייקים הרב ביותר בפלטפורמה. בעקבות הצלחתה בטיקטוק, היא השיקה ערוץ יוטיוב ודף טוויטר בחודשיים שלאחר שהצטרפה לטיקטוק.

בשנת 2021, בעקבות הצלחתה הוויראלית בטיקטוק, הוחתמה בחברת התקליטים וורנר רקורדס, שהוציאה בחודש מאי את סינגל הבכורה שלה, "Build a Bitch". היא נכללה ברשימת פורבס 30Under30 לשנת 2022. בהמשך, הוציאה את "Inferno" עם סאב ארבן.

בשנת 2022 דורגה במקום ה־29 ברשימת יוצרי התוכן המרוויחים ביותר של פורבס, עם רווחים של כ־5 מיליון דולר בשנת 2021.

## דיסקוגרפיה
### מיני-אלבומים
* 2022: *[[Dolls (מיני-אלבום)|Dolls]]*

### סינגלים
* 2021: "Build a Bitch"
* 2021: "Inferno"
* 2022: "Dolls"

## קישורים חיצוניים

* 

## הערות שוליים

קטגוריה:זמרות אמריקאיות
קטגוריה:טיקטוקריות אמריקאיות
קטגוריה:יוטיובריות אמריקאיות
קטגוריה:פעילות אינטרנט אמריקאיות
קטגוריה:אמניות וורנר רקורדס
קטגוריה:פורבס 30Under30
קטגוריה:נשים פיליפיניות
קטגוריה:מהגרות מפיליפינים לארצות הברית
קטגוריה:אמריקאים ממוצא פיליפיני
קטגוריה:אמריקאיות שנולדו ב-1997
דה מייקמייקס

**דה מייקמייקס** (באנגלית:**The Makemakes**) היא להקת פופ רוק אוסטרית.

חברי הלהקה הם דומיניק (דודו) מוהרר, מרכוס כריסט ופלוריאן מיינדל. הם יצגו את אוסטריה באירוויזיון 2015 עם השיר "I Am Yours".

## קריירה
### 2014-2012
ב־15 ביוני 2012 הוציאו דה מייקמייקס את סינגל הבכורה The Lovercall. השיר הגיע למקום השישי במצעד הסינגלים האוסטרי. ב־15 באפריל 2014 הם הוציאו את הסינגל "Million Euro Smile". השיר הגיע למקום השני במצעד הסינגלים האוסטרי.

### 2015:אירוויזיון
[ממוזער| דה מייקמייקס עם [קונצ'יטה וורסט]]
ב-13 במרץ 2015 נבחרו דה מייקמייקס לייצג את אוסטריה באירוויזיון 2015 עם השיר "I am Yours". השיר נבחר באמצעות תחרות שארגנה רשות השידור האוסטרית. אוסטריה עלתה אוטומטית לגמר בשל זכייתה בשנה הקודמת. הם הגיעו עם גרמניה למקום האחרון עם ניקוד אפס.

### 2018 – הווה
במרץ 2018 הוציאו דה מייקמייקס סינגל חדש בשם "Keep On Moving". בינואר 2019 הוציאה הלהקה את הסינגל "Freedom". ביולי 2019 הוציאה הלהקה את הסינגל "The Beach". השיר דורג במקום ה-21 במצעד הסינגלים הסקוטי.

## דיסקוגרפיה
### אלבומים

### סינגלים

## קישורים חיצוניים

## הערות שוליים

קטגוריה:להקות שהוקמו בשנת 2012
קטגוריה:משתתפי אירוויזיון 2015
קטגוריה:נציגי אוסטריה באירוויזיון
מלאגרוס (מיתולוגיה)

**מלאגרוס** (ביוונית: **Μελέαγρος**) הוא אחד מן הגיבורים  ב מיתולוגיה היוונית, התפרסם כמארח ציד חזיר הבר הקלידוני ומוזכר גם כאחד הארגונאוטים.
[250px|ממוזער|שמאל|[ציד חזיר הבר הקלידוני, ציור מאת פטר פאול רובנס]]
## ביוגרפיה
מלאגרוס נסיך קלידוני בנם של אלתאה ואנאוס מלך קלידון, ועל פי מקורות מסוימים בנו של ארס, אחיהם של  דיאנריה, טקסיאוס, קלימנוס, פריפוס, אגלאוס ,תיראוס, ערוץ, יורימייד ומלניפה.

מלאגרוס היה אביו של פרטנופוס מאת אטאלנטה, אך הוא התחתן עם קלאופטרה, בתם של עידס ומרפסה. נולדה להם בת, פולידורה, שהפכה לכלת פרוטסילאוס, שעזבה את מיטתה בליל כלולותיהם כדי להצטרף למשלחת לטרויה.

## מיתולוגיה
**ציד החזיר הקלידוני**: כשמלאגרוס נולד מוירה ניבאה שהוא יחיה כל עוד גזר עץ  אשר ברשות המשפחה לא יאכל על ידי אש, לשמע הנבואה מיהרה אלתאה להחביא את גזר העץ.

אנאוס הטיל על מלאגרוס לאסוף גיבורים  מכל רחבי יוון  למטרת ציד חזיר הבר הקלידוני שהטיל את מוראו על האזור ופגע בכרמים לאחר שאנאוס השמיט את ארטמיס  מפסטיבל לכבוד האלים.

מלאגרוס הוסיף את אטאלנטה אותה אהב ואשר הייתה ידועה בכישורי הצייד שלה לקבוצת הציידים.

על פי אחת הגרסאות שני קנטאורים הילאוס וראקוס ניסו לאנוס את אטאלנטה ומלאגרוס הרג אותם. אטאלנטה פגעה בחזיר הבר ומלאגרוס הרג אותו והעניק לה פרס בתור הראשונה שהקיזה את דמו של חזיר הבר. 

שני ציידים: טוקסיאוס  ופלקסיפוס, דודו ואחיו של מלאגרוס התרעמו  על מתן הפרס לאטאלנטה למרות שהיא רק פגעה בחזיר הבר ומי שהרג אותו היה מלאגרוס, בלהט הוויכוח מלאגרוס הרג גם אותם. ושניים נוספים :קיפולים ואיוריפילוס על העלבת אטאלנטה.

כשאלתאה גילתה שמלאגרוס הרג את אחיה ובנה היא לקחה את גזר העץ אותו החביאה ונתנה לאש לאכל אותו. את שתי הנשים (אחיותיו) שביכו  את מותו של מלאגרוס הפכה ארטמיס לעופות פנינייה.

## אחרי מות
בזמן שהותו בשאול שוחח הרקולס עם מלאגרוס, הרקולס התלהב מהגיבור ושאלו אם יש לו אחות דומה לו שפנויה לנישואין. מלאגרוס סיפר לו על אחותו דיאנריה והרקולס יצא מהשאול והלך לבקש את ידה.

## גלריה

Meleager by Scopas.jpg|מלאגרוס בהעתק רומאי של פסל יווני שמיוחס לסקופאס  ב
Calydonian Hunt on sarcophagi-Musei Capitolini.jpg| תבליט ציד חזיר הבר בסרקופג רומי עתיק ב
Sarcophagus with Calydonian Hunting Scene-Uffizi.jpg|תבליט ציד חזיר הבר בסרקופג רומי עתיק בגלריית אופיצי
Meleager-Schönbrunn.jpg|מלאגרוס בארמון שנברון מאת יוהאן וילהלם בייר
קובץ:Peter Paul Rubens - The Calydonian Boar Hunt - Google Art Project.jpg|ציד חזיר הבר הקלידוני, פטר פאול רובנס
Statues in Malostranská metro station.jpg|מלאגרוס (מיתולוגיה)|מלאגרוס ואטאלנטה מאת אנטונין בראון בתחנת המטרו מלוסטרנסקה בפראג 
Meleager by Andries Carpentière at Victoria and Albert Museum.jpg|מלאגרוס מאת אנדריס קרפנטייר במוזיאון ויקטוריה ואלברט
Meleager by Antonio Gai at Metropolitan Museum of Art.jpg|מלאגרוס מאת אנטוניו גאי במוזיאון המטרופוליטן לאמנות


## קישורים חיצוניים

* 
* 

קטגוריה:אלים למחצה
קטגוריה:גיבורים מהמיתולוגיה היוונית
Build a Bitch

**Build a Bitch** הוא סינגל הבכורה של אושיית הרשת והזמרת הפיליפינית-אמריקאית בלה פורץ'. השיר יצא לאור ב-14 במאי 2021, על ידי חברת התקליטים וורנר רקורדס, כסינגל הבכורה שלה מתוך המיני-אלבום *[[Dolls (מיני-אלבום)|Dolls]]*.

## רקע וכתיבה
בעקבות הצלחתה ברשתות החברתיות, חתמה פורץ' על חוזה בחברת התקליטים וורנר רקורדס. "אני מרגישה שמצאתי את משפחתי וחלק מהמשפחה ההיא היא החברה", אמרה פורץ' על חתימתה בוורנר בהצהרה לבילבורד. "כשחיפשתי כמה מהאמנים שהיו הכי חשובים עבורי מבחינה מוזיקלית כמו פרינס, דואה ליפה ומדונה, הבנתי שוורנר עזרה לכל האנשים האלו בדרך. אז אני מאוד מתכבדת שיש לי משפחה שנתנה לי הזדמנות ומאמינה בי". פורץ' הוסיפה, "אני שרה וכותבת שירים כל חיי אבל להרכיב משהו מיוחד בצורה כזו ולקבל את ההזדמנות הזו… זה משהו שאעשה לנצח. תהיה אסיר תודה על זה. זו רק ההתחלה". נאמר כי היא מספקת את "המותג הדינמי והמגוון של דארק פופ ".

## ביקורות
נכתב על ידי האטי קולינס מווג כי השיר "מדגים את כישרונה המוזיקלי המולד ואת שאיפותה כאמנית" של פורץ', ו"מפרק בזריזות את סטנדרטי היופי הבלתי אפשריים שאנו נתונים אליהם", וצוין גם שהשיר "קליט להפליא, ובאופן לא מפתיע, להיט בטיקטוק".

## וידאו קליפ
לצד הסינגל יצא וידאו קליפ שבוים חזותית על ידי אנדרו דונו ויצירתית על ידי סאב ארבן. בקליפ פורץ' מובילה מהפכה נגד חנות בה גברים יכולים לבחור תכונות ליצירת הבנות האידיאליות שלהם, בדומה לסדנת Build-A-Bear , ובסופו של דבר שורפת את החנות.

## הצלחה מסחרית
השיר הגיע לראשונה למקום ה-147 במצעד העולמי של ספוטיפיי עם 899 אלף השמעות. נכון ל-4 במרץ 2022, הווידאו קליפ של השיר צבר כ-370 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2021
קטגוריה:סינגלי בכורה מ-2021
קטגוריה:שירי בלה פורץ'
קטגוריה:שירים באנגלית
קטגוריה:שירים שנכתבו על ידי בלה פורץ'
קטגוריה:שירי זהב בקנדה
קטגוריה:סינגלים בהוצאת וורנר רקורדס
סאליו סיס

**סאליו סיס** (בצרפתית: **Saliou Ciss**; נולד ב-15 בספטמבר 1989) הוא כדורגלן סנגלי המשחק בעמדת המגן השמאלי באנטנטה פייני אונלואה.

## קריירת מועדונים
סיס התחיל את הקריירה שלו במחלקת הנוער של דיאמברס. לקראת עונת , סיס חתם לחמש שנים בטרומסה מליגת העל הנורווגית. ב-5 במאי 2010, סיס ערך את הופעת הבכורה שלו בקבוצה במשחק הליגה נגד בראן.

ב-26 באוגוסט 2013, סיס חתם בוואלנסיין מליגת העל הצרפתית, ששילמה תמורתו 500 אלף אירו.

ביולי , סיס חתם באנז'ה, אליה הצטרף בהעברה חופשית. בינואר , סיס הושאל לוולאנסין עד לסיום העונה, דבר אשר קרה גם בינואר .

ב-2 בספטמבר 2019, סיס חתם בנאנסי.

## קריירה בינלאומית
ב-14 בנובמבר 2012, סיס ערך את הופעת הבכורה שלו בנבחרת סנגל בתיקו 1-1 נגד .

סיס, השתתף עם הנבחרת בגביע אפריקה לאומות 2017 וגביע אפריקה לאומות 2019. הוא אף נכלל בסגל הנבחרת לקראת מונדיאל 2018, אך נפצע בסמיכות לתחילת המונדיאל ושוחרר מהסגל.

## קישורים חיצוניים

קטגוריה:כדורגלנים סנגלים
קטגוריה:מגני כדורגל סנגלים
קטגוריה:קשרי כדורגל סנגלים
קטגוריה:דקר: כדורגלנים
קטגוריה:כדורגלני טרומסה
קטגוריה:כדורגלני ואלנסיין
קטגוריה:כדורגלני אנז'ה
קטגוריה:כדורגלני נאנסי
קטגוריה:כדורגלני נבחרת סנגל
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ספורטאים זרים בנורווגיה
קטגוריה:ספורטאים סנגלים בצרפת
קטגוריה:סנגלים שנולדו ב-1989
Da Da Dam

**Da Da Dam** היא בלדה, שבוצעה על ידי פראדייז אוסקר באירוויזיון 2011 עמו יצג את פינלנד.

השיר מספר סיפור על ילד בשם פיטר שמחליט לנקוט עמדה כדי לנסות להציל את כדור הארץ, מתעלם מכל העולם, וממשיך להתמיד. זהו הסינגל הראשון מתוך אלבום הבכורה של אוסקר שנקרא *Sunday Songs*.

הקליפ לשיר הועלה ליוטיוב ב-20 באפריל 2011.

השיר השתתף באירוויזיון 2011 שנערך בגרמניה, השיר סיים במקום השלישי בשלב חצי הגמר, ובגמר, שנערך ב-10 במאי, סיים במקום ה-21 מתוך 25 שירים עם 57 נקודות.
## קישורים חיצוניים

## הערות שוליים

קטגוריה:שירי אירוויזיון 2011
קטגוריה:שירי פינלנד באירוויזיון
קטגוריה:פינלנד באירוויזיון
נעמה תבורי

**נעמה תבורי** (נולדה ב-5 בנובמבר 1973) היא רקדנית ישראלית.

## ביוגרפיה
תבורי נולדה בקיבוץ אפיקים. היא בתה של יעל לנצט-תבורי, מנצחת מקהלת איחוד הקבוצות והקיבוצים. בת דודתה של אמה היא השחקנית בתיה לנצט.

בצבא שירתה כחובשת.

תבורי רקדה בלט והופיעה עם להקת המחול הקיבוצית. היא למדה ריקודים סלוניים בבית הספר של ארתור מאריי והתחרתה במספר תחרויות בסגנון.

זכתה בעונה השלישית של "רוקדים עם כוכבים", כשהייתה בת זוגו של רודריגו גונזלס. ב-2007 גם הייתה אחראית על הכוריאוגרפיה במופע "רוקדים בכיף", שהועלה בגני יהושע.

היא משמשת כמורה לריקוד.

## קישורים חיצוניים

* 
* 

## הערות שוליים

קטגוריה:רקדניות ישראליות
קטגוריה:רקדנים סלוניים
קטגוריה:זוכי רוקדים עם כוכבים (ישראל)
קטגוריה:אפיקים (קיבוץ): אישים
קטגוריה:רקדנים ישראלים
קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:בוגרות תיכון בית ירח
קטגוריה:בוגרי תיכון בית ירח
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:ישראליות שנולדו ב-1973
קטגוריה:ישראלים שנולדו ב-1973
הית

**הית** (בערבית: **هيت**) היא עיר בעיראק במחוז אל-אנבאר, על שפתו הדרומית מערבית של הפרת, שבקרבתו נמצאים מחצבי מלח ואספלט. בימי התלמוד נקראה הית "איהי דקירא".

## היסטוריה
### היסטוריה מוקדמת
השומרים, השתמשו באספלט שנבע באזור הית לבניית בתים וזיקורת, כמו גם לצורך ציפוי סירות. סרגון מאכד הקים בהית עיר שנקראה טוטול. בסביבות 1850 לפני הספירה נכבשה טוטול על ידי ממלכת אשנונה. בהמשך עבר האזור לשליטת הבבלים ולאחר מכן לידי האשורים. תגלת-פלאסר הראשון קבע את שם העיר כ"ארו" (Eru). לוחות מימי תוכולתי-נינורתה השני מתייחסות לעיר בשם "אטום" או "היטום" שמשמעותה אספלט.

ההיסטוריון היווני הקדום הרודוטוס (המאה ה-5 לפנה"ס, בתקופה הפרסית) קורא לעיר "איס".

### במאות הראשונות לספירה
במאות הראשונות לספירה נקראה הית בשם דקירא. שם זה מופיע ברשימה של ערים בספר הגאוגרפיה  של תלמי.

בתלמוד מוזכרת איהי דקירא בדברי רבי יוחנן כמציינת את הגבול שבין בבל ומסופוטמיה:

במקום אחר מוזכרת איהי דקירא כנקודה שממנה וצפונה זורם הפרת במסלולו הטבעי ולכן אפשר לברך עליה את ברכת עושה מעשה בראשית. אזכור נוסף, הפעם בשם "האי דקרא" כולל פסיקה של שמואל שחבית הנמצאת על נהר פרת אסורה [בהנאה] אפילו אם נמצאה מול יישוב יהודי, מכיוון שייתכן שהגיעה עם זרימת הנהר מ"האי דקרא" במעלה הנהר.

ההיסטוריונים אמיאנוס מרקלינוס במאה הרביעית וזוסימוס במאה החמישית מזכירים את איהי דקירא כמקום עם שפע של תבואה שלידו נמצאים מחצבי מלח ואספלט.

בשנת 363 במהלך המלחמה יוליאנוס הכופר הרס את העיר ששוקמה תוך זמן קצר.

היט הייתה העיר בה חיו כל היהודים הקראים בעיראק עד לעלייה לישראל בשנות ה-50.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עיראק: ערים
פולה אלסטר

**פולה (פרלה) אלסטר**(פולנית: Pola (Perla) Elster; 28 בנובמבר 1911 - 27 בספטמבר 1944) הייתה פעילה במחתרת היהודית שלחמה במרד ורשה וחברה מרכזית בתנועת פועלי ציון.
## קורות חייה
אלסטר, ילידת ורשה, הייתה תופרת במקצועה. בתקופה שבין מלחמות העולם הייתה פעילה בארגוני שמאל רדיקליים (החל מימי בית הספר התיכון) ובגלל פעולותיה נעצרה פעמיים (1929, 1933). היא הייתה חברה בארגון היהודי הלוחם בגטו ורשה.  

אלסטר שהייתה פעילה מרכזית בתנועות המחתרת הקימה בתי ספר לילדים, שפעלו במחתרת ומטבח שסיפק מזון לנזקקים בגטו. 

היא נשלחה על ידי תנועת המחתרת לערי ספר על מנת להשיג מידע ועיתונים שהודפסו במחתרת. 

בשנת 1943 נשלחה עם קבוצת יהודים לעבודות כפייה במחנה בפואניטובה ליד לובלין. בסיוע אנשי מחתרת הוברחה והסתתרה בצד הארי של ורשה, שם עסקה בסיוע לאנשי מחתרת ויהודים שהסתתרו מהנאצים. 

במרץ 1944 היא עמדה בראש המחלקה לענייני יהודים שהוקמה על ידי ה-NCR (יחד עם אברהם ברמן). היא נהרגה בעת הלחימה במרד ורשה. בשנת 1947 הוענק לה צלב גרונוואלד .
ממוזער| קברם של פולה אלסטר, הרש ברלינסקי ואליהו ארליך בבית העלמין היהודי בוורשה
היא נקברה בסמטה הראשית של בית הקברות היהודי בוורשה ברחוב אוקופובה (קטע 39)   . 

בשנת 1949 הופיעו בדפוס דפים מיומנה.

## ראו גם
* ניוטה טייטלבוים

## לקריאה נוספת
* בתיה דביר, **השמיעיני קולך ונסו הצללים**, ירושלים יד ושם, 2018, עמ' 235.

## הערות שוליים

קטגוריה:לוחמי הארגון היהודי הלוחם
קטגוריה:יהודים פולנים
קטגוריה:יהודים הקבורים בבית הקברות היהודי בוורשה
קטגוריה:אסירים בגטו ורשה
קטגוריה:מעוטרי צלב גרונוולד
קטגוריה:פולניות שנולדו ב-1911
קטגוריה:פולנים שנולדו ב-1911
קטגוריה:נפטרות ב-1944
קטגוריה:פולנים שנפטרו ב-1944
Daddy's Home (אלבום של סנט וינסנט)

**Daddy's Home** (בעברית: **אבא בבית**) הוא אלבום האולפן השביעי של הזמרת-יוצרת האמריקאית סנט וינסנט. האלבום יצא לאור ב-14 במאי 2021, על ידי חברת התקליטים "לומה ויסטה רקורדס". מתוך האלבום יצאו שלושה סינגלים.

## שבחים

### רשימת סוף שנה

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
עמי אזולאי

**עמי אזולאי** (נולד ב-17 בינואר 1976) הוא כדורגלן עבר ישראלי ששיחק בעמדת הבלם.

## קריירה
אזולאי החל את הקריירה שלו במחלקת הנוער של מכבי חיפה. בקיץ , אזולאי חתם במכבי עפולה מליגה א' צפון, אז הליגה השלישית, וכעבור שנה הצטרף להפועל מגדל העמק.

בקיץ  חתם בהפועל בית שאן מהליגה הראשונה. בקיץ  חתם בהפועל חיפה. ב-20 ביוני 1998 ערך את הופעת הבכורה שלו בקבוצה בהפסד 1–3 לנציונל בוקרשט במסגרת גביע האינטרטוטו. אזולאי היה שותף לזכייה של המועדון באליפות הראשונה בתולדותיו, שהושגה בעונתו הראשונה במועדון.

בקיץ  חתם בהפועל פתח תקווה, בה התאחד עם אלי גוטמן שאימן אותו בהפועל חיפה. ב-22 בדצמבר 2001 הורחק במשחק הדרבי בו הפסידה הפועל 0–1. בסיום העונה חזר להפועל חיפה שירדה עונה קודם לכן לליגה הלאומית.

בקיץ  חזר לליגת העל כאשר חתם בבני יהודה.

בקיץ  חתם בהפועל נצרת עילית, בה שיחק שלוש שנים.

בקיץ  חתם בהפועל עפולה, בה שיחק ארבע שנים ואחריהן חתם בבית"ר עפולה.

ב-16 במרץ 2012 פרש מכדורגל.

## תארים
; הפועל חיפה
* אליפות: 1998/1999
* גביע הטוטו: 2000/2001

## קישורים חיצוניים

*פרופיל, באתר מוזיאון הפועל פתח תקווה

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:עפולה: כדורגלנים
קטגוריה:כדורגלני הפועל מגדל העמק
קטגוריה:כדורגלני הפועל בית שאן
קטגוריה:כדורגלני הפועל חיפה
קטגוריה:כדורגלני הפועל פתח תקווה
קטגוריה:כדורגלני בני יהודה תל אביב
קטגוריה:כדורגלני הפועל נוף הגליל
קטגוריה:כדורגלני הפועל עפולה
קטגוריה:ישראלים שנולדו ב-1976
אנטואן פלמונדו

**אנטואן פלמונדו** (בצרפתית: **Antoine Plamondon** : בערך 1804–1895) היה אמן קנדי בקוויבק, שצייר בעיקר דיוקנאות ודימויים דתיים, שהוזמנו בעיקר על ידי כנסיות בעיר קוויבק וסביבתה.

## ביוגרפיה
פלמונדו נולד בשנת 1804 (או 1802) בל'אנסיין-לורט, קוויבק, בנם של חנווני הכפר ואשתו. הוא למד בבית ספר בסנט-רוך, פרבר של קוויבק סיטי, ולאחר מכן למד אצל ג'וזף לגארה (1795–1855), משחזר תמונות וצייר חובב.

בשנת 1826, בגיל 22, נסע פלמונדו לפריז, שם למד אצל ציירים קלאסיים כמו פולן גארה (1783–1855).

בשנת 1830, לאחר מהפכת יולי, חזר פלמונדו מצרפת לקוויבק. הוא התמחה בדיוקנאות. הוא גם עשה ציורים דתיים (שהוזמנו על ידי כנסיות ומסדרים דתיים שונים ברחבי העיר קוויבק), שבדרך כלל התבססו על תחריטים של הציירים המאסטרים הוותיקים באירופה, מנהג נפוץ בקרב אמנים בני זמנו. עבודת הדיוקנאות שלו הייתה בולטת בסגנונו המלא, ובייצוג סגנון הלבוש.

בשנת 1850 עבר פלמונדו למחוז בנויוויל ליד נהר סנט לורנס, עם אמו, אחיו ואחותו. הוא חי שם עד שנות ה -90 של המאה ה-19. חלק ניכר מעבודותיו בתקופה זו היו ציורים דתיים, העתקים של המאסטרים הוותיקים, שהוזמנו על ידי כנסיות מקומיות. הדיוקן העצמי של פלמונדו משנת 1882 היה ככל הנראה יצירתו האחרונה.

הוא הפך לחבר באקדמיה המלכותית לאמנויות.

## חיים אישיים
פלמונדו מעולם לא התחתן. הוא היה מונרכיסט לכל החיים ותמך במפלגה השמרנית, ידידם של סר ג'ורג' אטיין קרטייה וסר אטיין טאצ'ה. הוא מחה עם השמרנים על הוצאתו להורג לואי ריאל של אינדיאני יליד אמריקה, בשנת 1885 שנלחם למען זכויות אנשיו בקנדה. הוא היה מקבוצת מטיס שהוכרה כלאום מקורי על ידי הממשלה הלאומית.

פלמונדו נפטר בנויוויל בשנת 1895.

## גלריה

Image:Plamondon Mgr Joseph Signay.jpg|

Image:John Redpath.jpg|

Image:Plamondon Mme Joseph Laurin.jpg|

Image:Plamondon Soeur Saint-Alphonse.jpg|

Image:Bourgeoys.jpg|

Image:Plamondon Pigeon Hunt.jpg|

## קישורים חיצוניים

## הערות שוליים

קטגוריה:ציירים קנדים
קטגוריה:ילידי 1804
קטגוריה:נפטרים ב-1895
If Love Was a Crime

**If Love Was a Crime** (בעברית: **אם האהבה הייתה פשע**) הוא שיר שבוצע על ידי פולי ג'נובה, והוקלט על ידי פולי ג'נובה הבולגרי, ונכתב על ידי בוריסלב מילנוב, סבסטיאן ארמן, יואכים פרסון וג'נובה עצמו.

השיר ייצג את בולגריה באירוויזיון 2016 על ידי הזמרת פולי ג'נובה עמו הגיע עד למקום הרביעי. המיקום הגבוה ביותר של בולגריה בתחרות עד אז.

הקליפ הרשמי לשיר יצא לאור ב-21 במרץ 2016, ואחריו הושק הסינגל ב-30 במרץ 2016 דרך הטלוויזיה הלאומית הבולגרית ועל ידי יוניברסל מיוזיק גרופ. לאחר הופעתה באירוויזיון, השיר הושמע גם במצעד הסינגלים בבריטניה ב-200 הראשונים והגיע למיקום שיא למקום השמונים באוסטריה, בלגיה, סקוטלנד ושוודיה.

מאז הוצאתו לאור של הקליפ, הסרטון הרשמי נצפה מעל 11 מיליון פעמים. ונשמע בספוטיפיי למעלה מ-4 מילון פעמים.

## באירוויזיון
ב-19 בפברואר 2016, BNT הודיעה כי דירקטוריון השידור הבולגרי בחר באופן פנימי בפולי ג'נובה לייצג את בולגריה בתחרות האירוויזיון 2016. השיר "If Love Was A Crime" נבחר גם הוא באופן פנימי לג'נובה והוצג בפני הציבור ב-21 במרץ 2016 על ידי הוצאתו לאור של הקליפ הרשמי דרך האתר הרשמי של האירוויזיון. ג'נובה ביצעה את השיר במהלך אירוויזיון 2016 בחצי הגמר השני שהערך ב-12 במאי 2016, שנערך באריקסון גלוב שבסטוקהולם, שוודיה. בגמר, שנערך ב-14 במאי 2016, סיימה ג'נובה את התחרות במקום הרביעי עם 307 נקודות. היה זה המיקום הגבוה ביותר של בולגריה באירוויזיון עד אז. זו הייתה גם ההשתתפות הראשונה של בולגריה בגמר מאז 2007.

## קישורים חיצוניים

## הערות שוליים

קטגוריה:שירי אירוויזיון 2016
קטגוריה:שירי בולגריה באירוויזיון
קטגוריה:שירים באנגלית
קטגוריה:שירים על פשע
קטגוריה:סינגלים בהוצאת יוניברסל מיוזיק גרופ
All I Know So Far

**All I Know So Far** הוא סינגל שהוקלט על ידי הזמרת האמריקאית פינק. השיר יצא לאור ב-7 במאי 2021, על ידי חברת התקליטים RCA רקורדס, כסינגל השני מתוך אלבום ההופעה שלה *[[All I Know So Far: Setlist]]*.

השיר קיבל מועמדות בטקס פרסי גראמי ה-64 בקטגוריה השיר הטוב ביותר שנכתב למדיה חזותית.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי פינק
קטגוריה:סינגלים בהוצאת RCA רקורדס
גריגורי כנוביץ'

**גריגורי כנוביץ**' (גם **גריגוריוס קנוביצ'יוס**; 18 ביוני 1929 – 20 בינואר 2023) היה סופר ישראלי יליד ליטא, חתן פרס ליטא לתרבות ואמנות לשנת 2014.

## ביוגרפיה
כנוביץ' נולד בעיירה יאנובה שבליטא לחנה לבית דודק ולשלמה דוידוביץ' כנוביץ', סנדלר, במשפחה יהודית מסורתית. המשפחה דיברה יידיש בבית.
עם פרוץ מלחמת העולם השנייה בחזית המזרחית האב גויס לצבא האדום והוא פונה עם אמו דרך לטביה להרי אורל, שם בילתה המשפחה את שארית המלחמה.

בשנת 1945 חזר לליטא והתיישב בווילנה, שם למד באוניברסיטת וילנה וסיים אותה בשנת 1953.
בשנת 1948 יצא לאור ספרו הראשון, בשנת 1955 פתח כנוביץ' בקריירה הספרותית שלו, והוציא לאור את כרך הפסוקים "בוקר טוב", ואחריו ב-1960 את "רעם אביב". עם זאת, עד מהרה הפנה את תשומת ליבו לפרוזה ולכתיבה לבמה ולקולנוע. הוא כתב מספר תסריטים מצליחים, כולל שיתוף פעולה עם ויטאוטאס ז'אלקוויצ'יוס על "אווה ויטה".

כנוביץ' כתב יותר מעשרה רומנים – סאגה אפית וירטואלית – העוסקת בתהפוכות ההיסטוריה של יהדות מזרח אירופה מהמאה ה-19 ועד ימינו. "אני בוהה בכוכבים" היה הסיפור היהודי הראשון שיצא לאור בברית המועצות של אחרי מלחמת העולם השנייה. עוד כתב את טרילוגיית הרומנים "נרות ברוח", והרומנים "דמעות שוטות ותפילות", "חיוך עלינו, לורד", "גדי בשני זוזים", "אין גן עדן לעבדים", "אל תסוב את פניך מהמוות", "הפארק היהודי", "רשרוש העצים שנפלו", "קסמי השטן", ו"שיר האהבה של שטעטל", שזכה בספר השנה בליטא.

ספריו תורגמו ל-13 שפות, ביניהן אנגלית, ליטאית, גרמנית, עברית, צרפתית, צ'כית, פולנית, בולגרית והונגרית. יותר מ-1.5 מיליון עותקים מספריו הודפסו.
בשנת 1989  כיהן מטעם "סאיודיס" ("Sąjūdis") התנועה הרפורמית של ליטא כחבר בסובייט העליון האחרון של ברית המועצות. יזם מכתב אזהרה למיכאל גורבצ'וב (Mikhail Gorbachev) על האיום הגובר של האנטישמיות בברית המועצות. 
כנוביץ היה חתן הפרס הלאומי של ליטא לשנת 2014 בתחום האמנויות והספרות. ובעל אות הוקרה -אביר הצלב הליטאי על שם הדוכס הגדול גדימינס ובין השנים 1989-1993 כיהן כראש הקהילה היהודית בליטא, עד עלייתו ארצה  ב 1993.

## חיים אישיים
מאז 1993 ועד למותו התגורר בישראל. היה חבר בארגון הסופרים הבין-לאומי (PEN) בישראל וברוסיה.

כנוביץ' נפטר ב-20 בינואר 2023. הותיר אחריו אישה, אולגה, שערכה את רוב הרומנים שלו, ושני בנים.

## קישורים חיצוניים
* 

* קורות חיים
* מידע על ספריו, באתר סימניה
* אתר אישי
* 
* רפי צירקין־סדן, **[https://www.panas.org.il/post/%D7%A7%D7%99%D7%A0%D7%94-%D7%9E%D7%90%D7%95%D7%97%D7%A8%D7%AA קינה מאוחרת],** על "קסמי השטן", פנס מוסף לביקורת ספרות, מרץ 2024.

## הערות שוליים

קטגוריה:סופרים ליטאים
קטגוריה:יהודים ליטאים
קטגוריה:ישראלים ילידי ליטא
קטגוריה:עולים בשנות ה-1990
קטגוריה:ישראלים שנולדו ב-1929
קטגוריה:ישראלים שנפטרו ב-2023
Moi... Lolita

"**Moi... Lolita**" (בעברית: "**אני... [[לוליטה (ספר)|לוליטה]]**") הוא שיר שהוקלט על ידי הזמרת הצרפתייה אליזה, מתוך אלבום הבכורה שלה, *[[Gourmandises]]*. השיר יצא לאור ב-4 ביולי 2000, על ידי חברת התקליטים פולידור רקורדס, כסינגל הראשון והפותח מתוך האלבום. השיר הגיע לראש המצעדים באיטליה ובספרד, ולחמישייה הפותחת באוסטריה, בלגיה, צרפת, גרמניה והולנד.

## רקע וכתיבה
בשנת 1999 אליזה הופיעה בתוכנית הכישרונות *Graines de star* של ערוץ *M6*. בהתחלה, התכוונה להירשם לתחרות הריקודים של התוכנית, אך קטגוריה זו הייתה שמורה ללהקות בלבד. לכן, אליזה הצטרפה לקטגוריית השירה במקום זאת, וביצעה את השיר "Waiting for Tonight" של ג'ניפר לופז ו-"Ma Prière" (סינגל שהוציאה אקסל רד בשנת 1997). היא המשיכה וזכתה בפרס Meilleure Graine בקטגוריית "הכוכבת/זמרת הצעירה והמבטיחה ביותר של המחר".

את הופעתה ראו הזמרת הוותיקה מילן פארמר והשותף וכותב השירים שלה לורן בוטונה, שחיפשו קול צעיר ורענן שישתתף בפרויקט החדש שלהם. הם פנו לאליזה, והיא נבחרה לתפקיד לאחר אודישנים. השיר נכתב על "לוליטה" מאת ולדימיר נבוקוב, תוך שמילותיו מתייחסות גם לכותבת השירים מילן פארמר.

## ביקורת
פיטר רובינסון מ-*[[NME]]* הפנה שבחים רבים כלפי השיר והצהיר: "זהו שיר פופ מעולה, כמו ששיר פופ צריך להיות: התמימות והחוויה החבויים בו בהחלט מדגישים זאת".

## הצלחה מסחרית
השיר הגיע בשיאו למקום השני בצרפת, ונשאר בחמישייה הפותחת במשך 24 שבועות רצופים, כשהוא נחסם מלהגיע לפסגת המצעד על ידי "Les Rois du monde" של גרגורי באקט, דמיאן סרגי ופיליפ ד'אווילה. כשהסינגל הבא שלה "L'Alizé" הגיע למקום הראשון, "Moi ... Lolita" עדיין היה במקום השלישי. השיר קיבל את תואר הזהב חודשיים לאחר צאתו על ידי איגוד תעשיית ההקלטות הצרפתי (SNEP). בסך הכול, נמכר בלמעלה מ-1,282,000 עותקים בצרפת, והפך לשיר ה-33 הנמכר ביותר בכל הזמנים במדינה. בבריטניה זכה לשבחים מטעם *NME* שהכירו בו כ"סינגל השבוע". הוא היה לאחד מהשירים הזרים הבודדים שהצליחו להיכנס לעשירייה הפותחת במצעד הסינגלים הבריטי.

## וידאו קליפ
את הווידאו קליפ לשיר ביים לורן בוטונה, והוא הוקרן לראשונה ב-26 ביולי 2000 ב-*M6*.

הקליפ עוסק באליזה במועדון לילה שרוקדת ונהנית. בחלק הראשון שלו, אליזה בורחת מגבר שמצהיר על אהבתו כלפיה ואף נותן לה כסף. מאוחר יותר, היא הולכת עם אחותה הקטנה (בקליפ) למועדון לילה והשתיים מתחילות לרקוד יחד. הקליפ מסתיים בכך שאליזה והילדה הקטנה עוזבות והאיש מההתחלה עוקב אחריהן.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2000
קטגוריה:סינגלי בכורה מ-2000
קטגוריה:שירי אליזה
קטגוריה:שירים בצרפתית
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים בהוצאת פולידור רקורדס
הרכבת התחתית של סמרה

**הרכבת התחתית של סמרה** (ברוסית: **Самарский метрополитен**) היא מערכת הסעת המונים ותיקה, הפועלת בסמרה ברציפות מאז שנת 1987.

זו הרכבת התחתית החמישית שנחנכה ברוסיה, השנייה במחוז הפדרלי של הוולגה אחרי מטרו של ניז'ני נובגורוד וה-12 במספר שנחנכה בברית המועצות.

במטרו ישנן 10 תחנות, 9 מהן תת-קרקעיות ואחת עילית. נכון ל-2018, המטרו מורכב מקו אחד שאורכו הוא 12.6 ק"מ.

## גלריה

קובץ:Alabinskaya (Алабинская) 2.jpg|תחנת אלבינסקאיה
קובץ:Moskovskaya (Московская) (6920902002).jpg|תחנת מוסקובסקאיה


## קישורים חיצוניים

* 

## הערות שוליים

סמרה
קטגוריה:סמרה
שרלוט שרייבר

**שרלוט מאונט ברוק שרייבר** (באנגלית: **Charlotte Mount Brock Schreiber**; 21 במאי 1834 – 3 ביולי 1922) הייתה ציירת ומאיירת אנגלית-קנדית, בין ראשוני הציירות הבולטות בקנדה.

## ביוגרפיה
שרייבר, לבית מורל, נולדה באסקס באנגליה. לפני שנישאה והיגרה לקנדה בשנת 1875, למדה וראתה הצלחה במולדתה. בבית הספר לאמנות של מר קארי בלונדון, התאמנה בהדרכתו של ג'ון רוג'רס הרברט, שהתמחה בציורים היסטוריים ודיוקנאות. היא גם למדה אנטומיה וזכתה להבנה והערכה רבה לצורת האדם.

מצוידת בהכשרה זו, זכתה שרייבר בהצלחה מקצועית בתחילת דרכה, והציגה באקדמיה המלכותית בגיל 21 וקיבלה עבודות לאיור מספר ספרים. בשנת 1875, היא התחתנה עם בן דודה ויימאות שרייבר ועברה לקנדה איתו ועם שלושת ילדיו, והתיישבה בטורונטו.

היא השתלבה במהירות בקהילת האמנות בטורונטו. בשנת 1876, שנה לאחר שהיגרה, נבחרה שרייבר לחברת האמנים באונטריו, ובשנה שלאחר מכן, הפכה לאישה הראשונה שלימדה בבית הספר לאמנות באונטריו, אוניברסיטת OCAD של ימינו, שם היא גם הייתה האישה היחידה שכהנה במועצת בית הספר.

בשנת 1880, שרייבר הפכה לאישה הראשונה שנבחרה לאקדמיה המלכותית לאמנויות הקנדית, שהייתה גברית. עם זאת, למרות הישג גדול זה, היא לא הורשתה להשתתף בפגישות או לעסוק בקביעת מדיניות, ונותרה האישה היחידה באקדמיה עד 1933 (53 שנים לאחר מכן), אז נבחרה האישה השנייה, מריון לונג.

הגלריה הלאומית של קנדה מחזיקה את הציור שהגישה לקראת קבלתה לתואר באקדמיה. שכותרתו "הילד הקרופי" (וידויו של פטריוט אירי), ומבוסס על הבלדה האירית "נער הקרופ", שהיה פופולרי בתקופת המרד האירי בשנות ה -90. הוא מספר את סיפורו של נער שעוצר בכנסייה כדי להתוודות על חטאיו כשהוא מתכונן לקרב ווקספורד. הווידוי שלו, אינו בפני כומר קתולי, אלא חייל בריטי מוסווה שעוצר אותו ולוקח אותו להוצאה להורג.
ממוזער|שרלוט שרייבר, וידוי של פטריוט אירי
הציור מראה את הנער כורע על ברכיו, פונה לחייל הסמוי, שמדיו גלויים לצופה אך לא לנער. שתי הדמויות מאוחדות על ידי צבע האדום בלבושם, אך החייל תופס את החלק המוצל של הבד, כשהנער את הצד הבהיר יותר, אולי מרמז על אהדתה של שרייבר.

תרומתה של שרייבר לאמנות הקנדית היא עצומה. היא ציירה סצנות של חיי היומיום, והיא ביססה את ציוריה על הדברים שראתה ועל האנשים שהכירה באופן אישי. למשל, היצירה שלה ספרינגפילד מבוססת על התבוננות מקרוב בילדים המשחקים בשלג על גדות נהר. בגלל התעקשותה ומחויבותה לריאליזם, שרייבר זכתה להכנסת הקנדה לסגנון הריאליסטי. יתר על כן, ניסיונה באנגליה איפשר לה להעביר את השינויים הסגנוניים האירופיים באמנות לקנדה, מה שהוביל ישירות לבגרותה האמנותית של המדינה.

עבודתה של שרייבר גילמה את התנועה הריאליסטית באמצעות השפעת הנאו-קלאסיקות והרומנטיקה. ניתן לראות זאת בפורטרט שלה - אדית קווין, המציג את הנטורליזם המתואר בספרות תוך שמירה על תיאור מפורט ומציאותי של הנושא.

האמנות שלה הושפעה מהספרות, כולל האיורים המוקדמים לשירים מאת ג'פרי צ'וסר (אגדת האביר של הצלב האדום), אדמונד ספנסר (הפארי קווין, מאויר 1871), ואליזבת בארט בראונינג (חרוז הדוכסית מיי, 1874).

לאחר קריירה ארוכה ומוצלחת בקנדה, חזרה שרייבר לאנגליה בשנת 1898 לאחר מות בעלה, והיא נפטרה בפיינטון שבדרום דבון, אנגליה בשנת 1922.

## קישורים חיצוניים

## הערות שוליים

קטגוריה:ציירות בריטיות
קטגוריה:ילידות 1834
קטגוריה:ציירות קנדיות
קטגוריה:ציירות המאה ה-19
קטגוריה:ציירות המאה ה-20
קטגוריה:בריטים שנולדו ב-1834
קטגוריה:נפטרות ב-1922
קטגוריה:בריטים שנפטרו ב-1922
נהקי וולס

**נהקי מיכאל וולס** (באנגלית: **Nahki Michael Wells**; נולד ב-1 ביוני 1990) הוא כדורגלן ברמודי, המשחק בעמדת החלוץ בלוטון טאון ובנבחרת ברמודה.

## קריירת מועדונים
וולס נולד בהמילטון, בירת ברמודה. וולס התחיל לשחק כדורגל, כאשר הצטרף בגיל 12 לדנדי טאון הורנטס המקומית. כעבור כמה שנים, היה מועמד להצטרף למחלקת הנוער של אייאקס, דבר שלא יצא לפועל בסופו של דבבר. בעונת , הצטרף לקבוצה הבוגרת של דנדי, במדיה הבקיע 20 שערים עד לינואר , אז וולס חתם בברמודה הוגס, במדיה כבש 2 שערים ב-9 משחקים.

בקיץ  וולס חתם באקלסיל יונייטד, מהליגות האזוריות באנגליה ובדצמבר של אותה השנה, חתם בקרלייל יונייטד מהפוטבול ליג הראשונה, אליה הצטרף כעבור חודש. ב-15 בינואר, וולס ערך את הופעת הבכורה שלו בקבוצה במשחק הליגה נגד בריסטול רוברס.

ב-22 ביולי 2011, וולס חתם בברדפורד סיטי מהפוטבול ליג השנייה. ב-6 באוגוסט, וולס ערך את הופעת הבכורה שלו בקבוצה בהפסד 1–2 לאלדרשוט טאון. ב-27 באוגוסט, הבקיע את שער הבכורה שלו בקבוצה הבוגרת בניצחון 2–4 נגד בארנט. בספטמבר , וולס חתם על חוזה לשלוש שנים נוספות במועדון. בינואר , וולס הפך לכדורגלן הברמודי הראשון שמשתתף בגמר גביע הפוטבול ליג. בספטמבר , וולס זכה בתואר כדורגלן החודש של בליגה, אך בסיום החודש נפצע בקרסול ונעדר מספר שבועות.

ב-10 בינואר 2014, וולס חתם בהאדרספילד טאון מהפוטבול ליג צ'מפיונשיפ. כעבור יממה, וולס ערך את הופעת הבכורה שלו בקבוצה בניצחון 0–1 נגד מילוול, בה גם כבש את שער הבכורה שלו במועדון. על אף שהצטרף במהלך העונה, וולס סיים את עונת , כמלך שערי הקבוצה עם 7 שערים. בשנת , וולס היה שותף לחזרה של הקבוצה לפרמייר ליג לראשונה מזה 45 שנים.

ב-31 באוגוסט 2017, וולס חתם בברנלי ששילמה תמורתו 5 מיליון פאונד.

ב-23 באוגוסט 2018, וולס הושאל לקווינס פארק ריינג'רס עד לסיום העונה. בסיום העונה, וולס האריך את חוזהו בקווינס לשנה נוספת, אך ב-30 בינואר 2020, עזב את המועדון וחתם בבריסטול סיטי תמורת 6 מיליון פאונד.

## קריירה בינלאומית
ב-14 בדצמבר 2007, וולס ערך את הופעת הבכורה שלו בנבחרת ברמודה במשחק ידידות בו הפסידה 1–2 ל. ב-10 ביולי 2011, הבקיע את שער הבכורה שלו בנבחרת בניצחון 1–2 נגד  במסגרת מוקדמות מונדיאל 2014.

וולס השתתף עם הנבחרת בגביע הזהב 2019, וכבש בו שני שערים.

## תארים
; ברדפורד סיטי
*פלייאוף העלייה של הפוטבול ליג השנייה: 

; האדרספילד טאון
*פלייאוף העלייה של הפוטבול ליג צ'מפיונשיפ: 

## קישורים חיצוניים

קטגוריה:כדורגלנים ברמודים
קטגוריה:חלוצי כדורגל ברמודים
קטגוריה:כדורגלני קרלייל יונייטד
קטגוריה:כדורגלני ברדפורד סיטי
קטגוריה:כדורגלני האדרספילד טאון
קטגוריה:כדורגלני ברנלי
קטגוריה:כדורגלני קווינס פארק ריינג'רס
קטגוריה:כדורגלני בריסטול סיטי
קטגוריה:כדורגלני לוטון טאון
קטגוריה:כדורגלני נבחרת ברמודה
קטגוריה:כדורגלני גביע הזהב 2019
קטגוריה:ילידי 1990
מפלגת האיכרים הדמוקרטית של גרמניה

ממוזער|דגל מפלגת האיכרים הדמוקרטית של גרמניה המזרחית
**מפלגת האיכרים הדמוקרטית של גרמניה** (גרמנית: Demokratische Bauernpartei Deutschlands, DBD) הייתה מפלגה מזרח-גרמנית. מפלגת האיכרים הדמוקרטית נוסדה ב-1948. היו לה 52 נציגים בפולקסקאמר, כחלק מ"החזית העממית". מפלגת האיכרים הדמוקרטית השתתפה בכל ממשלות הרפובליקה הדמוקרטית הגרמנית. ייסוד מפלגת האיכרים הדמוקרטית של גרמניה הייתה ניסיון להחליש את השפעת האיחוד הנוצרי-דמוקרטי והמפלגה הליברל-דמוקרטית של גרמניה על הקהילות הכפריות על ידי הקמת מפלגה שתהיה נאמנה למפלגת האיחוד הסוציאליסטי של גרמניה. סגל הנהגת המפלגה הגיע בעיקר ממפלגת האיחוד הסוציאליסטי של גרמניה. בשנות ה-80, במפלגה היו חברים כ-117,000 אנשים.

לאחר נפילת חומת ברלין, המפלגה ניסתה למתג את עצמה כמפלגה חקלאית-אקולוגית, אך בבחירות החופשיות הראשונות לפולקסקאמר ב-1990 המפלגה השיגה רק 9 מושבים. ב-1990 מפלגת האיכרים הדמוקרטית של גרמניה התמזגה לתוך האיחוד הנוצרי-דמוקרטי.

## קשרים בין-לאומיים
למפלגת האיכרים הדמוקרטית של גרמניה היו יחסים חברותיים עם שאר מפלגות האיכרים בגוש המזרחי. למפלגה היו קשרים עם "המפלגה העממית הפולנית המאוחדת" ו"האיחוד הבולגרי האגררי-לאומי". חוץ למפלגות אלו, למפלגה היו קשרים עם כמה איגודי חקלאים בגרמניה המערבית. למפלגה היו גם קשרים עם מפלגות חקלאיות בפינלנד ובשוודיה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גרמניה: מפלגות היסטוריות
קטגוריה:גרמניה המזרחית: מפלגות
קטגוריה:מפלגות שהוקמו ב-1948
גאנם מחאג'נה

**גאנם מחאג'נה** (בערבית: **غانم محاجنة**; נולד ב-20 באפריל 1991) הוא כדורגלן ישראלי-פלסטיני המשחק בעמדת השוער בהפועל בית שאן מליגה א' צפון.

## קריירה
מחאג'נה התחיל את הקריירה שלו במחלקת הנוער של מ.ס. אום אל-פחם ובגיל 17 הצטרף למחלקת הנוער של מכבי נתניה. ב-31 בדצמבר 2010, מחאג'נה ערך את הופעת הבכורה שלו בקבוצה בהפסד 0–1 לעירוני טבריה.

בקיץ  חתם בשבאב יטא מהליגה הפלסטינית השנייה וכעבור שנה הצטרף לשבאב א-דהרייה מליגת העל הפלסטינית, במדיה זכה באליפות בעונת .

בקיץ  חתם בשבאב אל-ח'ליל, עמה זכה באליפות שנייה ברציפות בקריירה.

בקיץ  חתם באל-בירה ובמהלך העונה חתם במרכז טולכרם.

בקיץ  חזר לישראל וחתם בהפועל שפרעם מליגה א' צפון ובמהלך העונה חתם בהפועל בני זלפה.

בקיץ  חזר לליגה הפלסטינית כאשר חתם בג'בל מוכאבר.

בקיץ  חתם בהפועל בועיינה.

ב-24 בדצמבר 2022 חתם בקבוצת הכדורגל הפועל כפר כנא מליגה א' צפון, לאחר שזו ספגה שמינייה מול הפועל מגדל העמק במסגרת המחזור ה-13 בליגה, בעונת המשחקים 2022/2023.

בדצמבר  חתם בהפועל בית שאן.

בשנת  זומן מחאג'נה לראשונה לסגל נבחרת פלסטין. ב-10 באוקטובר 2017 ערך את הופעת הבכורה שלו בנבחרת, בניצחון 0–10 נגד .

## תארים
; שבאב א-דהרייה
*ליגת העל הפלסטינית: 

; שבאב אל-ח'ליל
*ליגת העל הפלסטינית: 

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים פלסטינים
קטגוריה:כדורגלנים ערבים ישראלים
קטגוריה:שוערי כדורגל ישראלים
קטגוריה:שוערי כדורגל פלסטינים
קטגוריה:אום אל-פחם: כדורגלנים
קטגוריה:כדורגלני שבאב א-דאהרייה
קטגוריה:כדורגלני שבאב אל-ח'ליל
קטגוריה:כדורגלני ג'בל מוכאבר
קטגוריה:כדורגלני הפועל בית שאן
קטגוריה:כדורגלני נבחרת פלסטין
קטגוריה:ישראלים שנולדו ב-1991
קטגוריה:פלסטינים שנולדו ב-1991
מודעת אבל (גדעון גכטמן)

שמאל|250 פיקסלים|ממוזער|מודעת אבל (1975), הדפס רשת, גובה 26.5 ס"מ, רוחב 34.5 ס"מ
"**מודעת אבל**" היא סדרה של עבודות שיצר האמן הישראלי גדעון גכטמן.
## היסטוריה
שמאל|250 פיקסלים|ממוזער|לוח מודעות בראשון לציון ועליו מודעת האבל של גדעון גכטמן (1975)
שמאל|250 פיקסלים|ממוזער|מודעת אבל (1984), צבע תעשייתי על עץ לבוד, גובה 79.5 ס"מ, רוחב 103.5 ס"מ
שמאל|250 פיקסלים|ממוזער|מודעת אבל (2006), ניאון, הדפס רשת על עץ לבוד מחופה בפורמייקה
ב-18 במאי 1975 פרסם גכטמן מודעת אבל עצמית בעיתונים "הארץ" ו"ג'רוזלם פוסט" וכן על לוחות מודעות באזור מגוריו בעיר ראשון לציון. הייתה זו פעולה המשכית לתערוכה "חשיפה" (1973), בה תיאר גכטמן את הניתוח בו הושתל בגופו מסתם לב מלאכותי.

הטקסט של המודעות נכתב בנוסח מקובל במודעות אבל בישראל: "הננו מודיעים בצער וביגון על פטירתו ללא עת של יקירנו גדעון גכטמן, המשפחה". גכטמן סיפר בדיעבד על התגובות הרגשיות לעבודה: "באו מורים מבצלאל ושאלו 'מה, השתגעת? הבהלת את כולם'. התגובה מהסביבה מעניקה משמעות לעבודה."

כבר בשנת 1975 יצר גכטמן סדרה של מודעות בגודל זהה למודעות האבל המקוריות שיצר. במודעות אלו חרג מן השימוש המסורתי בצבע שחור על גבי רקע לבן. השינוי הצבעוני יצר הסטה של המודעות אל אובייקט אמנות. גכטמן בחר להשתמש בטכניקה אמנותית של הדפס רשת, במקום בטכניקה הדפס הבלט המסורתית. טכניקה זו אפשרה לו להדפיס אותן בצבעי טקסט או רקע שונים. בנוסף, הופיעו בהן סממנים אמנותיים נוספים כגון חתימה ומספרים המסמלים מהדורה ממוספרת, הנהוגה בשטח ההדפס.

בשנת 1984 יצר גכטמן עוד סדרות של מודעות אבל. חלקן הופיע בתערוכת יחיד שהתקיימה בגלריה של נעמי גבעון בתל אביב-יפו. רוב העבודות הודפסו בהדפס-רשת על לוח עץ לבוד בגובה של 79.5 ס"מ, וברוחב של 101.5 ס"מ. יחד עם זאת נוצרו גם שתי עבודות בגדלים מונומנטליים, בגובה של 239 ס"מ וברוחב של 310 ס"מ, או כמו בעבודה "שני נלסונים עם פרוכת", בטכניקה של רקמה על בד קטיפה. אלו העלו על הדעת קונוטציות ליטורגיות של הנצחה על גבי ארון קודש. עבודות אחרות מאותה עת עשו שימוש בניאון צבעוני, שהותקן על גבי לוחות העץ המדפסים. אחת מעבודות אלו שובצה במיצב "הכנה למאוזולאום מס' 1" (1988), שהוצג בסדנאות האמנים בירושלים.

## פרשנות
גדעון עפרת טען במאמרו אודות יצירתו של גכטמן (1986) כי אין בה שימוש בזהות מושאלת, כמו למשל זו של רוז סלאווי, כי אם הצגה של "עצמו הדובר במירב גילוי הלב". עם זאת, הטשטוש שבין זיוף ואמת מוליד מאפיינים תיאטרליים. "בין המטאפורות למיתוס ניצבים הניכור התבוני ותודעת השקר".

משה ניניו ראה במודעות האבל הראשונות "פעולת-קצה, ששאפה ליצור פיתול בין המדומה לממשי", ובתוך כך גם נעלה את תקופת האמנות המושגית ביצירתו. העבודות הצבעוניות, שהופיעו מיד אחריה היוו ביטוי של הפוסטמודרניזם, המדגיש את קריסתו של האובייקט אל דימוי, ואת התנועה הנגדית של הפיכת הדימוי לאובייקט.

בפרשנותה אודות סדרת המודעות, תיארה איה מירון (2013) את המודעות הראשונות כאקט של כינון הזהות עצמית אל מול המוות, כמו גם כאקט של סימון טריטוריה באמצעות פרסום המודעות על לוחות המודעות הקרובים למקום מגוריו. כמו ניניו, אף היא ראתה בסדרת המודעות הצבעוניות ביטוי אירוני המטשטש המרחק שבין "גבולות המודעה כדימוי וגבולות הציור".

## קישורים חיצוניים

## הערות שוליים

קטגוריה:גדעון גכטמן
קטגוריה:מיצבים
קטגוריה:פיסול ישראלי
קטגוריה:הדפס ישראלי
הצ'מפיונשיפ לנשים

**ליגת הצ'מפיונשיפ של ה-FA לנשים** (באנגלית: **FA Women's Championship**) היא ליגת המשנה במערכת הליגות של כדורגל הנשים באנגליה. מעליה נמצאת הסופר ליג ומתחת לה נמצאות הליגה הלאומית הצפונית והליגה הלאומית הדרומית לנשים. משחקי הליגה נערכים בשיטת בית וחוץ, כאשר כל קבוצה משחקת פעמיים נגד כל קבוצה אחרת בליגה, והנקודות מחולקות כמו במשחקי כדורגל לגברים.

ליגה זו הוקמה ב-2014 לאחר התפרקות ליגת הפרימייר ליג לנשים שנה לפני כן. בתחילה הליגה נקראה "ליגת ה-FA לנשים - הסופר ליג השנייה" (**FA Women's Super League 2 (WSL 2)**). הקבוצות המשחקות בליגה הן מקצועניות למחצה, והן מסונפות למועדונים המקבילים בפרמייר ליג של הגברים ובפוטבול ליג.

הקבוצות המשחקות בליגה מתחרות גם בגביע ה-FA לנשים ובגביע הליגה לנשים.

משנת 2014 ועד 2016 הליגה שנקראה WSL 2, נערכה בקיץ, בעת הפגרה של ליגות הגברים, והיו חד שנתיות. ב-2017 הפכה התחרות לעונתית על גבי שנתיים קלנדריות. החל מעונת 2018/2019 שינתה הליגה את השם ל"ליגת הצ'מפיונשיפ של ה-FA לנשים".

## המועדונים בליגה
קבוצות הליגה נכון לעונת 2020/2021 הן:

## אלופות הליגה

## זכיות לפי מועדון

## קישורים חיצוניים

* 

קטגוריה:ליגות כדורגל באנגליה
קטגוריה:ליגות כדורגל לנשים
קטגוריה:הממלכה המאוחדת: כדורגל נשים
סטראלג'ה

**סטראלג'ה** היא עיר במחוז ימבול שבבולגריה.

## גאוגרפיה
העיר ממוקמת 23 קילומטר מערבית לקרנובט, 30 קילומטר מזרחית לסליבן ו-17 קילומטר צפון-מזרחית לימבול.

אוכלוסיית העיר היא שלישית בגודלה במחוז אחרי ימבול ואלחובו.

## היסטוריה
למקום ישנה היסטוריה עשירה הקשור למאבק בעות'מאנים. במאה ה-19 התרחש מרד כנגד השלטון העות'מאני אשר דוכא, בעקבות דיכוי זה, עד היום אפשר לראות באזור שרידים של כ-70 יישובים הרוסים.

המידע המוקדם ביותר על סטרלג'ה נמצא במסמך עות'מאני משנת 1610, ישנו אזכור של סטראלג'ה במפה רוסית מהמאה ה-19. נמצאו עדויות להתיישבות תראקית וימי ביניימית במקום.

האזור של סטראלג'ה שופע בבעלי חיים, לכן מהמט הרביעי בנה כאן ארמון קיץ והשתמש בו כתחנת ציד.

## דת
בסטראלג'ה ממוקמת אחת הכנסיות הפרבוסלביות העתיקות בבולגריה - "כנסיית הקדוש המלאך מיכאל". כמו כן, בעיר ישנה קהילה נוצרים מתודיסטית.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערי מחוז ימבול
עונת 1956/1957 בליגת העל ההולנדית

**עונת 1956/1957** הייתה העונה הראשונה של ליגת העל ההולנדית, שהיא הליגה ההולנדית הבכירה. קודם לעונה זו התקיימה הליגה במתכונת חובבנית בשם **אליפות הולנד** 18 קבוצות הרכיבו את הליגה בעונה זו, 9 הראשונות שסיימו את עונת 1955/56 באליפות הולנד מ**הליגה הראשונה A** ומ**הליגה הראשונה B**. בסיום עונה זאת זכתה אייאקס באליפות הליגה ופורטונה 54 בתואר סגנית האלופה. וילם II ומועדון הכדורגל איינדהובן ירדו לליגת המשנה.
## מבנה
מעונה זו ועד עונת 1995/96 על ניצחון הוענקו 2 נקודות ועל תיקו נקודה בודדת. הליגה כללה 18 קבוצות ששיחקו ביניהן במשך 2 סיבובים בני 17 משחקים כל אחד – 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית.

## טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1956
קטגוריה:תחרויות כדורגל ב-1957
תנאי עצירה

**תנאי עצירה** (באנגלית: stop condition) הוא סוג פקודת תנאי, אשר מטרתו היא לעצור פעולה מסוימת באלגוריתם.

בדומה לפקודת תנאי שלב זה מותנה בסביבתו (משתנים בקוד משפיעים על היותו מופעל או לא), ויכול להכיל בתוכו רצף פקודות נוסף לדוגמה קפיצה לשגרה מסוימת אשר ממשיכה את האלגוריתם בצורה שונה או פשוט כניסה ללולאה אינסופית במקום להמשיך בהרצת התוכנית.

בניגוד לפקודת תנאי רגילה, תנאי עצירה מאפשר מעין "בריחה"/"יציאה" מיתוך אלגוריתם בקוד שללא תנאי עצירה היה ממשיך לנצח.

השימוש העיקרי הוא ברקורסיה/לולאות.

## ראו גם
* רקורסיה
* לולאה (תכנות)
* תכנות מחשבים

## הערות שוליים

קטגוריה:רקורסיה
קטגוריה:תכנות
One Foot in Front of the Other

***One Foot in Front of the Other*** (בעברית: **רגל אחת מול השנייה**) הוא מיקסטייפ הבכורה של הזמרת-יוצרת האנגליה גריף. המיקסטייפ יצא לאור ב-11 ביוני 2021, על ידי חברת התקליטים וורנר רקורדס. מתוך המיקסטייפ יצאו שלושה סינגלים. למרות שלא יצא כאלבום אולפן, המיני אלבום הצליח להידרג ברשימות מוזיקה סוף שנה, במגזין The Line of Best Fit במגזין הבריטי הצליח להגיע למקום ה-48 ברשימת ״האלבומים הטובים ביותר של המגזין לשנת 2021״.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה: מיקסטייפים
קטגוריה:מיקסטייפים באנגלית